Er der nogen herinde fra som har været på Azorerne i Portugal? Vi skal derned om meget kort tid, men jeg ved ikke så meget andet end placeringen, skøn natur, hvaler og delfiner  Så alle input om hvad vi skal se er velkommende - og også omkring hvalsafari.. jeg frygter det er meget gyngende?!?
Uh glæd dig. Jeg var der nede for 2 år siden. Det er fantastisk   Skal I bo på Sao Miguel? Det var der vi var. Jeg ville hvis jeg var jer leje bil- og sørg for at gøre det så snart i kommer der ned. Vi startede med at tage et par dage i byen Ponta del Garda, med det resultat, at da vi så ville til at leje bil, så var ALT udlejet   Så vi brugte desværre en del penge på guidede ture, som tilgengæld også var helt fantastiske. Men nogen steder synes jeg bare det var ærgeligt, at det var så stramt et program på turene, at man lige kunne hoppe ud af bilen tage 3 billeder og så af sted igen. Der er så smukt, at jeg kunne bruge timer på bare at kigge- den mulighed har man jo, hvis man selv kører. Ang. Hvalsafari, vi var der i August og så desværre ingen hvaler, men vi så 3 slags delfiner- og turen var helt klart alle pengene værd. Det var så fedt! Og jeg synes faktisk ikke det vippede synderligt, på trods af at båden ikke var så stor. Den sejlede nemlig tilgengæld ret hurtigt, hvilket gjorde, at man ikke rigtig mærkede bølgerne. God tur 